32006R1930
L 406/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1930/2006 НА СЪВЕТА
от 20 декември 2006 година
за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
След преговорите в рамките на Уругвайския кръг в Комбинираната номенклатура (КН) е внесена клауза, установена в приложение I към Регламент (ЕИО) № 2658/87 на Съвета (1) за освобождаване от тарифни мита на фармацевтични продукти, попадащи в глава 30 на КН.
(2)
Стерилни средства за предотвратяване на сраствания, използвани в хирургията или стоматологията, дори резорбируеми, и приспособления за стомия, понастоящем са класифицирани в различни глави на КН и подлежат на митническа ставка 6,5 %. След 1 януари 2007 г. предстои да бъдат класифицирани в глава 30 на КН в резултат от измененията в номенклатурата, допълнени като приложение към Международната конвенция по хармонизираната система за описание и кодиране на стоките, приети съгласно Препоръка на Съвета за митническо сътрудничество от 26 юни 2004 г.
(3)
Поради обществено здраве в интерес на Общността е да разпространи автономно върху тези стоки освобождаването на фармацевтичните продукти, попадащи в глава 30 от КН, посредством премахване на митата за неопределен период.
(4)
Следователно Регламент (ЕИО) № 2658/87 следва да бъде съответно изменен.
(5)
Тъй като изменението, внесено в настоящия регламент, предстои да се приложи от същата дата като КН за 2007 г., установена в Регламент (ЕО) № 1549/2006 (2), настоящият регламент следва да влезе в сила незабавно и да се прилага от 1 януари 2007 г.
(6)
Предвид стопанското значение на настоящия регламент е необходимо той да се основава на мотивите за спешност, предвидени в точка I.3 от протокола, приложен към Договора за Европейския съюз и към Договорите за създаване на Европейските общности за ролята на националните парламенти в Европейския съюз,
ПРИЕ НАСТОЯЩИЯ РЕГЛАМЕНТ:
Член 1
Част втора, глава 30, раздел VI (график на митата) от приложение I към Регламент (ЕИО) № 2658/87 се изменя, както следва:
1.
във вписването за код по КН 3006 10 30 текстът в третата колона се заменя със следното:
„6,5 (3);
2.
във вписването за код по КН 3006 91 00 текстът в третата колона се заменя със следното:
„6,5 (4)
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2006 година.